  Анжелика Тихонова корреспондент 2021-тӥ арын Грак ёросын туала кинозал усьтозы. Муниципал кылдытэтлэн куриськонэз 500 сюрсозь улӥсен каръёсын но каргуртъёсын кинозалъёсты выльдонъя конкурсын вормисьёс пӧлы шедиз. Со сярысь ёрослэн тӧроез Виктор Белов «ВКонтакте» мерлыко вотэсысь бамаз ивортӥз. 5 миллион манет тыр федерал юрттэтлы луыса, «Лидер» ёрос культура юртын туала кино но куара тӥрлыкъёс, выль пуконъёс кылдозы Виктор Белов, Грак ёрослэн тӧроезКинозалэз 2021-тӥ ар пумозь усьтыны чаклало. «Культура» йӧскалык ӵектос улсын мынэм конкурслы йылпумъянъёс 18-тӥ инвожое тодмо луизы. Россиысь 53 улосвылъёсын 122 кинозалъёс лэсьтозы. Конкурсын вормисьёс пӧлы Удмуртиысь Грак черкогурт сяна, Якшур-Бӧдья черкогурт но пыриз. Тодэ вайытом, Удмуртия кинозалъёс лэсьтыны туэ ньыль куриськон келяз вал.  Тегъёс: Лулчеберет кино Удмуртия Грак  